от Yura » 25 Декември 2006, 00:50:15
Трапезата по света на Бъдни вечер и Коледа
На трапезата на Коледа във всяка страна присъстват различни ястия, но навсякъде празничната вечеря не минава без коледния сладкиш.
В България обикновено се точи тиквеник или се правят курабийки във формата на елхички и коледни чорапчета и дори Дядо Коледа.
Някои от домакините пък предпочитат да вземат от магазина торта или така нареченото "коледно дръвче", което се предлага в много магазини. Например папските гвардейци, които са предимно швейцарци, имат своя традиционна рецепта за коледни сладки.
В Англия основното и задължително ястие в менюто е пуйката. Рецептите са много и в повечето случаи е пълнена. Всяка домакиня приготвя коледен пудинг, в който пъхва монета от шест пенса. Някои семейства предпочитат пая пред пудинга или пък маслени сладкиши от бадемово тесто с най-различни захаросани плодове. И разбира се, в менюто преди десерта е включена и знаменитата супа от костенурки.
В Дания вечерята на 24 декември е традиционна. Обичайно херинги, патица или печено прасе с цветно зеле, карамелизирани картофи и компот. За десерт - ориз с бадеми и канела. След това всички пеят и танцуват в очакване на Червения дух - Жул.
В Италия на 24 декември италианците празнуват и Деня на дървото. Обичаите са много, но общото между тях е голямата козуначена кифла, която служи за коледен сладкиш. Тя се пази за постната вечеря на 24-и и е предшествана от различни каши и риба (най-често змиорка). Традиционната пуйка се сервира на обяда на 25-и.
В Испания коледното угощение включва моруна, кестени и пуйка в Южна Испания, бадемова супа и гъска - в Северна. Общото и на двете места е обилното, хубаво вино. Десертът е бадемов сладкиш с мед.
В Германия всички заедно сядат около богата трапеза, за да хапнат от традиционните немски специалитети - гъска с ябълки, пфеферкухен и лубкухен и не на последно място щолен, който се прави поне месец преди това.
В празничната вечер около искрящите светлинки на елхата френското семейството похапва пуйка с кестени и различни изискани специалитети, закупени специално за случая - миди, охлюви, сьомга и разбира се, прочутият гъши пастет. В Елзас, област която в последните столетия е била ту част от Франция, ту от Германия, традицията гласи: печени кестени и греяно вино.
В Гърция на бъдни вечер се яде също както у нас постно - ошав, баница, щрудел, боб. Почти същия е и обичаят - коледуване.
И в Гърция Коледа е семеен празник - всички заедно отиват на църква, всички заедно хапват от свинското, печената пуйка със зеле и изключително вкусната баклава със сусам, канела и портокалови кори която не липсва в никоя къща.
Подаръците се раздават на Нова година. Свети Василис е любимият светия на гръцките деца. Той е техния Дядо Коледа. В Чехия и Словакия и Австрия на Коледа се сервира шаран.
от Yura » 25 Декември 2006, 16:21:25
Днес християните отбелязват Рождество Христово
Християнският свят отбелязва Рождество Христово /Коледа/, на който се чества рождението на Божия син - Исус Христос.
Според Евангелието това станало в град Витлеем, провинция Юдея. Пророк Данаил предсказал, че Христос ще се яви 490 г. след възстановяването на Йерусалимския храм. С приближаването на указаното време всички надежди на юдеите се устремили към идващия Месия.
Малко преди раждането майка му Мария заедно с Йосиф отишла във Витлеем. Там не могли да намерят място в страноприемница и били принудени да се подслонят в пещера извън града, където пастирите затваряли овцете. В нея Мария родила сина си, повила го в пелени и го положила в ясли, където били привързани осел и вол. С дишането си животните сгрявали Младенеца.
Днес вярващите ходят на черква, където има празнична рожденска служба. На днешния ден именници са Младен, Радомир, Радослав, Радостин, Христо, Христина.
Семейството отново се събира, но за разлика от Бъдни вечер похапва и блажно. Обредна трапеза включва пача, свинско печено, прясна пита, баница с месо, млечница, печен дроб, пастърма със зеле, печена кокошка.
Голяма Коледа, Божик, Божич е най-богатият в обредно отношение зимен празник и един от най-големите годишни празници, познат в цялата българска етническа територия. И докато Игнажден се приема за начало на коледните празници, то същинският празник - Коледа, съвпада с периода на зимното слънцестоене. Връзката му с този повратен момент в природата определя богатството на празничната обредност и мястото му в народния календар. Обичайно-празничният комплекс, фиксиращ началото на новата слънчева година, изобилства с гадания и предсказания за бъдещето, с магически обреди, действия и практики с продуциращ характер, отгонващи и предпазващи магически действия, които са за осигуряване на стопанското и семейно благополучие.
Празникът е своеобразно продължение на Бъдни вечер, защото започва още от полунощ - с обичая Коледуване. В него участниците са само мъже - ергени, годеници и по-млади, скоро женени мъже. Всички носят едно общо име, което в различните говори е в различни форми - коледари, коладници, коледаре, коледници и пр. Още на Игнажден те си избират водач (станеник, старец) и се организират по групи по 10-15 човека. В групата има и по-малки момчета (котки), които обикновено се движат пред коледарите и известяват стопаните за тяхното идване. Коледарите са в традиционно празнично облекло и със специална украса на калпаците.
От полунощ до сутринта те ще обикалят домовете. По пътя, пред вратата и в къщата пеят специални обредни песни, различни по мотиви, според мястото на изпълнение и лицето, за което се пеят. Най-общо те са обредно пожелание за щастие в семейството и придобив в стопанството. След песните, водачът на групата, която държи в ръце подарения от стопаните коледарски кравай, изрича и коледарската благословия (молитва, благословка, слава):
От друг тип е коледуването в Западна България и селата около София. Съставът на групата включва старец (облечен в обърнат наопаки кожух, окичен със звънци и тояга в ръка), който изрича благословии; баба (облечена като невеста); магаре (носи подаръците); трохобер (за кравите); гайдар и пеяче, един от които, наречен четник, изрича молитвата.
На Коледа не се извършват почти никакви обреди. Обреден характер има само празничното хоро. През XX в. българите прибавят към коледната обредност още един елемент, пренесен от Западна Европа сияещата елха, която се свързва с редица древни митологеми и постепенно се превръща в техен образ-символ.
Христос идва на земята, за да освети хората и тяхното царство. С неговото идване се отбелязва новата ера. С идването си той донася частица от светостта на небесния мир­ красивото, отрупано с плод Райско дърво. Затова елхата се отрупва с образите-фигурки на ангелчета­ Дядо Коледа, сребристи лентички, гирлянди, топчици, огънчета и свещички, символизиращи Христовата същност (светлината, знанието, чистотата, истината).
Днес църквата чества Рождество Христово в седем последователни дни 5 предпразненства (20-­24 декември) и 2 празнични дни (25­-26 декември).
от PuddleOfmudD » 19 Декември 2013, 16:59:03
Аз вече всичко съм подарявала на приятелите си ..А времето до коледа става все по-малко..Онзи ден получих по е-мейл код за отстъпка -15% в http://www.***************** (red: vel...) и ми ми се струва добра идея;)) Май ще се улесня с тях , защото попаднах на доста добри предложения . Кода е : cupidon15 , ползвайте го ако и на вас ви хареса нещо.
Регистриран на: 19 Декември 2013, 16:47:40